રાજયના વેપાર – ઉદ્યોગ સંગઠનના હોદ્ેદારો, વેપારીઓ , ખેડૂત આગેવાનો અને કેટલાક ટેક્સ નિષ્ણાતો એવુ માની રહ્યા છે કે જીએસટીની જાળમાં નાના વેપારીઓને સૌથી મોટું નુકસાન સહન કરવાનો વારો આવશે. કેટલાક વ્યવસાયો કે ઉત્પાદનો એવા છે કે તેના પર અગાઉ કરનો બોજો હતો નહી હવે આકરો કર લાદવામાં આવી રહ્યો છે. ખાસ કરીને અનાજ , તેલીબિયા પર જીએસટીમાં આકરો કર લાદવામાં આવ્યો છે. જીએસટીમાં ર૦ લાખથી વધુ ટર્નઓવર કરનારા વેપારીઓ પર નિયંત્રણો મૂકવામાં આવ્યા છે. નાના વેપારીઓને જીએસટીના અમલ બાદ હિસાબો રાખવા માટે સીએ અથવા તો ટેક્સ એક્સપર્ટને ફરજિયાત રાખવા પડશે તેનાં વધારાનો ખર્ચ દરેકને પોષાય તેમ નથી. ઉદ્યોગકારો કહી રહ્યા છે કે જીએસટીની હજુ કોઈ ચોકકસ રૂપરેખા તૈયાર થઈ નથી.